**VŠEOBECNE ZÁVÄZNÉ NARIADENIE OBCE TURČEK**

**ČÍSLO 2/2012**

**ZO DŇA 13. 12. 2012**

**O MIESTNEJ DANI Z NEHNUTEĽNOSTÍ**

Obec Turček, Obecné zastupiteľstvo v Turčeku v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami § 4 a súvisiacich ustanovení a § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Turček

**Časť I.**

**Všeobecné ustanovenia**

**§ 1**

**Úvodné ustanovenie**

Základné náležitosti o miestnej dani za nehnuteľnosti sú ustanovené v § 4 a nasl. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

1. Obec Turček ako správca dane (ďalej len „správca dane“) zavádza s účinnosťou od 1. 1. 2013 miestnu daň z nehnuteľností.
2. Predmetom tohto všeobecne záväzného nariadenia je určenie náležitosti miestnej dane z nehnuteľností v zmysle príslušných ustanovení zákona č. 582/2004 Z. z..

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dane z nehnuteľností, ktorá zahŕňa:

1. daň z pozemkov,
2. daň zo stavieb,
3. daň z bytov a z nebytových priestorov v bytovom dome (ďalej len „daň z bytov“).

**Časť II.**

**Daň z pozemkov**

**§ 4**

**Hodnoty pozemkov**

Správca dane ustanovuje na území obce Turček hodnotu pozemku, ktorou sa pri výpočte základu dane z pozemkov násobí výmera pozemku v m2 nasledovne:

|  |
| --- |
|  Hodnota pôdy /v € |
|  | Horný Turček | Dolný Turček |
| a) orná pôda, chmeľnice, vinice, ovocné sady |  **0,1100** | **0,0647** |
| trvalé trávnaté porasty | **0,0268** | **0,0262** |
|  |
| b) záhrady | **1,3200** | **1,3200** |
|  |
| c) zastavané plochy a nádvoria, ostatné plochy | **1,3200** | **1,3200** |
|  |  |  |
| d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy | **0,1000** | **0,1000** |
|  |
| e) stavebné pozemky | **13,2700** | **13,2700** |

Pri pozemkoch podľa § 4 písm. d) sa hodnota pozemku určí v cene znaleckého posudku, v prípade, že daňovník nepredloží znalecký posudok, hodnota bude určená podľa VZN obce Turček o dani z nehnuteľností.

**§ 5**

**Sadzba dane**

1. Správca dane určuje pre pozemky na území obce Turček, ročnú sadzbu dane z pozemkov nasledovne:
2. ročná sadzba dane pre fyzické osoby je pre všetky druhy pozemkov **0,62 %**
3. ročná sadzba dane pre právnické osoby je pre všetky druhy pozemkov **0,87 %**

**Časť III.**

**Daň zo stavieb**

**§ 6**

**Sadzba dane**

1. Správca dane určuje ročnú sadzbu dane zo stavieb za každý aj začatý m2 zastavanej plochy nasledovne:

|  |  |
| --- | --- |
| a) stavby na bývanie a drobné stavby, ktoré majú doplnkovú funkciu pre hlavnú stavbu | **0,05** |
| b) za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | **0,05** |
| c) stavby rekreačných a záhradkárskych chát a domčekov na individuálnu rekreáciu | **0,23** |
| d) samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov | **0,28** |
| e) za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **0,50** |
| f) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou | **0,50** |
| g) za ostatné stavby neuvedené v písmenách a) až f) | **0,28** |

1. Správca dane určuje pri viacpodlažných stavbách pre všetky druhy stavieb príplatok za podlažie 0,04 EUR za každé ďalšie podlažie okrem prvého nadzemného podlažia

**Časť IV.**

**Daň z bytov**

**§ 7**

**Sadzba dane**

Správca dane určuje ročnú sadzbu dane z bytov a nebytových priestorov za každý aj začatý m2 podlahovej plochy nasledovne:

1. **0,05 EUR** – byty v bytových domoch
2. **0,05 EUR** – nebytové priestory, ktoré neslúžia na podnikateľské účely

**Článok V.**

**Spoločné, zrušovacie a záverečné ustanovenia**

**Platenie dane**

Vyrubená daň z nehnuteľností je splatná každoročne do 15 dní odo dňa nadobudnutia právoplatnosti rozhodnutia.

Obec môže určiť platenie danie v splátkach pričom splátky dane sú splatné v lehotách určených obcou v rozhodnutí, ktorým vyrubuje daň.

**§ 8**

**Suma dane**, **ktorú správca dane nevyrubí**

Obec Turček ako správca dane z nehnuteľností ustanovuje, že daň v úhrne najviac do **3 EUR** nebude vyrubovať.

**§ 9**

**Zrušovacie ustanovenia**

Týmto VZN sa zrušuje Všeobecne záväzné nariadenie Obce Turček č. 3/2011 zo dňa 13. 12. 2011 O dani z nehnuteľností.

**§ 10**

**Záverečné ustanovenia**

Obecné zastupiteľstvo v Turčeku sa uznieslo na vydaní tohto VZN na svojom zasadnutí dňa 13. 12. 2012 uznesením č. 99/2012 písm. b) a toto VZN nadobúda účinnosť dňom 01.01.2013.

 Oľga Wagnerová

 starostka obce